hu hu hu hu hu hu hu hu hu hu hu hu hu hu hu hu hu hu en hu hu en en en en hu hu nl id hu hu en es en hu en en en en hu it hu es hu en hu en hu hu uk hu hu hu hu de en hu it hu hu hu hu en en hu hu hu hu hu hu hu hu hu hu hu es hu hu hu hu hu hu hu hu hu hu hu en hu hu hu hu hu hu hu en hu hu hu hu hu en en hu hu en en en hu cs en hu hu en en hu hu fi en hu hu de en it hu en id hu hu en en hu hu en nl hu hu hbs_lat en hu hu it en fr hu nb en pl hu en en hu hu en en hu hu de en hu hu en fr hu hu en en hu hu fr fr hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Éjszaka a múzeumban – A fáraó titka – Wikipédia
2014-es amerikai vígjáték-kalandfilm, melyet Shawn Levy rendezett
A film premierje elsőként New Yorkban volt, a Ziegfeld színházban, 2014. december 11-én, majd az Amerikai Egyesült Államokban december 19-én mutatta be a 20th Century Fox, Magyarországon egy héttel később, december 25-én szinkronizálva, az InterCom forgalmazásában.
A filmben szereplő Robin Williamsnek ez volt az egyik utolsó befejezett filmje, mivel a színész 2014. augusztus 11-én meghalt. Az alkotók az ő emlékére ajánlják fel a filmet.
Alább a cselekmény részletei következnek!
1938-ban archeológusok egy kisebb csapata Egyiptomban Ahkmenrah fáraó sírja után kutat. A sírkamrára végül egy tizenkét éves fiú talál rá, egy régi, földalatti járat mélyén. A kutatócsoport begyűjt mindent, amit a sírkamrában talál, köztük Ahkmenrah fáraó aranytábláját is, noha a helyiek figyelmeztetik őket, nagy bonyodalmat okoznak, ha a táblát elviszik a helyéről.
Napjainkban a New York-i Természettudományi Múzeum éppen nagyszabású jubileumi megnyitójára készül, melynek egyik főszervezője Larry Daley, a biztonsági őr. Azonban valami gond merül fel Ahkmenrah aranytáblájával, ami életre kelti a kiállítást, ezért a kiállítási tárgyak elkezdenek furcsán viselkedni. Az ünnepség ennek fényében kész katasztrófába torkollik. Larry tanulmányozni kezdi a táblát, hogy rájöjjön, mi lehet a baja. Kideríti, hogy a 38-as Ahkmenrah-expedícióban részt vett Cecil Fredericks is, a múzeum korábbi biztonsági őre, ő volt az a fiú, aki egykor megtalálta a sírt. Szerinte a tábla baja az lehet, amit az egyiptomiak megjósoltak nekik, a megoldást pedig egyedül a tábla készítője, Ahkmenrah apja tudhatja. Az ő sírja a londoni British Múzeumban van kiállítva, így Larry vállalja, hogy odautazik.
Londonban vele tart tinédzser fia, Nick is, hogy a segítségére legyen. Tudtán kívül, vele utazik még a Természettudományi Múzeum néhány kiállítási tárgya, köztük Theodore Roosevelt, Attila, a hun, Jedediah cowboy, Octavius, a római minifigura, és egy neandervölgyi ősember, aki nagyon hasonlít Larryre. Ahkmenrah és aranytáblája is velük tart, és a táblának köszönhetően a múzeumban óriási felfordulás keletkezik. Larryék többször szembe kerülnek egy hatalmas triceratops csontvázzal, egy kilencfejű Xiangliu-szoborral, valamint Sir Lancelottal, Artúr király egyik lovagjával, aki meg akarja szerezni a táblát, mert azt hiszi, az a Szent Grál, amivel ő vissza akarja hódítani szerelmét, Guinevere királynét. A lovag végül megkaparintja a táblát, és elrohan vele a múzeumból. Ezt megelőzően Ahkmenrah apja, Merenkahre fáraó tudatja Larryékkel, hogy a táblának muszáj a telihold sugaraival érintkeznie, mivel az működteti a varázserejét. Ha a tábla nem jut holdfényhez napkeltéig, örökre elszáll belőle a varázslat.
A múzeumi csapat üldözőbe veszi Lancelotot, ám nehezíti helyzetüket, hogy a tábla életre kelti egész Londont, köztük a Trafalgar tér fémoroszlánjait is. Lancelot végül egy színházban köt ki, ahol aznap este a Camelot előadását játsszák, Hugh Jackman és Alice Eve főszereplésével. A lovagot igencsak lesújtja a hír, mikor tudomására jut, hogy a középkor már rég kiveszett, ő pedig nem több, mint múzeumi figura. Larrynek azonban sikerül őt meggyőznie, hogy ettől az élete még lehet értékes, így Lancelot visszaadja a táblát. Larrynek az utolsó pillanatban sikerül feltöltenie a hold sugaraival, mielőtt a kiállítási tárgyak végleg elveszítenék életerejüket.
Visszatérve a múzeumba, a kiállítási tárgyak úgy döntenek, Ahkmenrah-nak és táblájának most már itt van a helye a British Múzeumban a családjával. Ez persze azt jelentené, hogy a New York-i Természettudományi Múzeum tárgyai soha többé nem elevenedhetnének meg. A figurák nagy nehezen belenyugszanak a sorsukba. Larry hazaszállítja a barátait New Yorkba, és egy utolsó nagy búcsút vesz tőlük. Ezek után úgy dönt, ő is továbbáll az éjjeli őri pályától, és visszamegy tanulni, hogy diplomát szerezzen.
Három évvel később a British Múzeum kiállítási tárgyait ideiglenesen New Yorkba szállítják, köztük az aranytáblát is, így a Természettudományi Múzeum lakói még egy utolsó éjjelen újra életre kellhetnek, s nagyot mulathatnak. Odakintről Larry figyeli őket, s boldogan mosolyog.
Itt a vége a cselekmény részletezésének!
A Természettudományi Múzeum elszánt biztonsági őre.
Viasz-szobor, az Egyesült Államok 26.-dik elnöke.
Cowboy minifigurában, Octavius hű barátja.
Római katona minifigurában, Jedediah barátja.
Ősi egyiptomi fáraó, Merenkahre fia.
Ősi egyiptomi fáraó, aki megalkotta a táblát, Ahkmenrah apja.
Lovag, aki Artúr királynak dolgozott a középkorban.
Larry tinédzser fia, aki a felnőttévállás küszöbén áll.
Nyugdíjas biztonsági őr, Larry régi ellensége.
Nyugdíjas biztonsági őr, Cecil régi társa.
Nyugdíjas biztonsági őr, Cecil és Gus régi társa.
A British Múzeum biztonsági őre, Larry szövetségese.
Viasz-szobor, a hunok rettegett vezére.
Archeológus, Cecil néhai édesapja.
Ahkmenrah édesanyja és Merenkahre felesége.
A múzeumi archívumban dolgozó idős hölgy.
Önmaga, aki a West Endben Artúr királyt játssza.
Önmaga, aki a West Endben Guinevere-t játssza.
Neandervölgyi ősember, aki a megszólalásig hasonlít Larryre.
Az Éjszaka a múzeumban – A fáraó titka vegyes értékeléseket kapott a kritikusoktól. A Metacritic oldalán a film értékelése 47% a 100-ból, ami 32 véleményen alapul.[3] A Rotten Tomatoeson a film 48%-os minősítést kapott 87 értékelés alapján.[4]
↑ Éjszaka a múzeumban – A fáraó titka. The Internet Movie Database. (Hozzáférés: 2014. december 23.)
↑ Night at the Museum: Secret of the Tomb. Box Office Mojo. (Hozzáférés: 2014. december 23.)
↑ ÉJSZAKA A MÚZEUMBAN: a fáraó titka. Metacritic. (Hozzáférés: 2014. december 23.)
↑ NIGHT AT THE MUSEUM: secret of the tomb. Rotten Tomatoes. (Hozzáférés: 2014. december 23.)
Éjszaka a múzeumban – A fáraó titka a PORT.hu-n (magyarul)
Éjszaka a múzeumban – A fáraó titka az Internet Movie Database-ben (angolul)
Éjszaka a múzeumban – A fáraó titka a Rotten Tomatoeson (angolul)
Éjszaka a múzeumban – A fáraó titka a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Éjszaka_a_múzeumban_–_A_fáraó_titka&oldid=24177546”
Utoljára szerkesztve 2021. augusztus 31., 17:39-kor
A lap utolsó módosítása: 2021. augusztus 31., 17:39
A lap szövege CC BY-SA 3.0 alatt érhető el, ha nincs külön jelölve.